text: Arresthus skal byde turister velkommen
  07 august 2013 kl. 13.20
  En omfattende restaurering af det gamle ting- og arresthus på Torvet i Esbjerg er færdig. Nu skal bygningen i stedet bruges til vielser og turistkontor.
  Den gamle arrest er en historisk bygning fra 1892 med raffinerede detaljer i murværket, kamtakkede gavle og et tårn, som strækker sig 30 meter mod himlen. Huset var et konkret udtryk for den unge bys ambitioner og indledningen på Esbjergs vækst og industrieventyr.
  Realdania Byg købte i 2010 ejendommen af Tinghus Fonden i Esbjerg, og efter tre års gennemgribende restaurering, er bygningen klar til nye udfordringer.
  Turistkontoret og Esbjerg Kommune vil være blandt de fremtidige brugere, og bygningen vil bl.a. danne ramme om vielser, turistkontor og SSP-arbejdere og Natteravnene.
  Ambitionen har været at åbne huset, så det atter kan indtage en central plads i byens liv.
  Realdania Byg afslutter de tre års restaurering og nyindretning med at holde åbent hus for alle interesserede fredag den 16. august kl. 13 til 17. Der er gratis adgang.
  Klik på billedet ovenfor for at åbne galleriet.
  